Sinaja
Sinaja (rumun. Sinaia) – kurortinis miestas Rumunijoje, Prahovos apskrityje, 50 km į pietus nuo Brašovo, Bučedžio kalnų papėdėje, Prahovos slėnyje. Praeina Ploješčio–Brašovo plentas ir geležinkelis. Yra Sinajos vienuolynas (1695 m.), Pelešo pilis (1914 m.), Pelišoro pilis (1903 m.), Sinajos kazino (1912 m.), gausu vilų, sanatorijų. Netoliese yra vaizdingi Prano Juozapo ir Šv. Onos skardžiai. Trykšta mineralinės versmės.